jkorsvik/nowiki_second_scrape_merged huggingface dataset:
Gabriel Voigtländer

Gabriel Voigtländer (ca. 1596 – 1643) var en tysk trompetist og sangdikter.


== Liv ==
Voigtländer var først organist og ble deretter felttrompetist i hæren til Albrecht von Wallenstein. I 1625 kom han til Lübeck der han ble trompetist for byrådet. Han fikk borgerrettigheter i byen 20. november 1626. 
I 1633 ble Voigtländer trompetist på Gottorp slott hos hertug Frederik III av Slesvig-Holsten-Gottorp. Han fikk en uvanlig høy lønn og fungerte sannsynligvis også som dikter og sanger. I 1635 fikk han en post ved det berømte kapellet til Christian prins av Danmark i Nykøbing og virket her til sin død.


== Verk ==
Han ble berømt takket være sangboka Erster Theil Allerhand Oden und Lieder (1642) som inneholder Voigtländers ofte humoristiske tekster til tyske, nederlandske, franske, italienske og engelske melodier. Totalt kom boka ut i fem opplag, i 1642, 1647, 1650, 1651 og 1664. Enkelte av sangene var populære og ble sunget i hjemmene og i studentkretser til ut på 1800-tallet.


== Skrifter ==
Allerhand Oden und unnd Lieder/ welche auff allerley als Italianische/ Frantzösische/ Englische/ und anderer Teutschen guten Componisten/ Melodien und Arien gerichtet/ Hohen und NiederStands Persohnen zu sonderlicher Ergetzligkeit/ in vornehmen Conviviis und Zusammenkunfften/ bey Clavi Cimbalen … zu gebrauchen/ und zu singen / Gestellet und in Truck gegeben/ Durch Gabrieln Voigtländer … wolbestelten Hoff-FeldTrommetern und Musico. 1, Sohra (Sorø): Kruse 1642
Digitaliseringer i Det Kongelige Bibliotek


== Kilder ==
(de) Rochus von Liliencron: «Voigtländer, Gabriel». I Allgemeine Deutsche Biographie (ADB). Bind 40, Duncker & Humblot, Leipzig 1896, s. 213 f.


== Litteratur ==
Johann Hennings: Musikgeschichte Lübecks I: Die weltliche Musik. Kassel und Basel: Bärenreiter 1951, s. 57–70
Heinrich W. Schwab: Zur Liedkunst Gabriel Voigtländer. I Daphnis 8 (1979), s. 183–207


== Referanser ==


== Eksterne lenker ==
Trykte publikasjoner av og om Gabriel Voigtländer i VD 17
(en) Fritt tilgjengelige noter av Gabriel Voigtländer i International Music Score Library Project
Andros Townsend

Andros Darryl Townsend (født 16. juli 1991) er en engelsk fotballspiller som spiller for Everton FC.Som et produkt av Tottenhams' ungdomsakademi, var Townsend på låneopphold hos ni forskjellige klubber, før han i 2013/14-sesongen etablerte seg i Tottenhams førsteellever.
Han representerer England og har også flere kamper på aldersbestemte landslag.


== Referanser ==


== Eksterne lenker ==
(en) Andros Townsend – UEFA 
(fr) Andros Townsend – LÉquipe 
(en) Andros Townsend – Transfermarkt 
(en) Andros Townsend – national-football-teams.com 
(en) Andros Townsend – WorldFootball.net 
(en) Andros Townsend – Soccerbase.com 
(en) Andros Townsend – FootballDatabase.eu 
(en) Andros Townsend – Soccerway 
(en) Andros Townsend – EU-Football.info 
(en) Andros Townsend – FBref 
Andros Townsend på TottenhamHotspur.com
Pobeda (bil)

Pobeda (russ.: Победа = seier) er en russisk bilmodell produsert i årene 1946–1958 av Gorkowskij Automobilnji Zavod (GAZ). Den vanlige Pobedaen hadde betegnelsen GAZ M20. I årene 1955–1957 ble det produsert en variant med firehjulstrekk, som fikk betegnelsen GAZ M72. Denne var en av de første personbilene med firehjulstrekk.
Pobeda var den første russiske personbilen som ikke var basert på noe utenlandsk kjøretøy. Som de fleste konstruksjoner har den likevel elementer fra andre tilsvarende, det selvbærende karosseriet og forstillingen var inspirert av Opel Kapitän og motorkonstruksjonen ble kjøpt fra Chrysler. Noen deler som f.eks bakakslingen er også overlevninger fra Ford-modeller som GAZ-fabrikken produserte på lisens.
Motoren er en 2,1-liters firesylindret, sideventilert motor på cirka 37 kW (50 hk) og den har 3-trinns girkasse med rattgir og uten synkronisering til 1. gir.
Etter krigen, da salget av biler fra østblokken ble frigitt, sikret Majorstua Bilcentral AS seg agenturet for Pobeda. 


== Eksterne lenker ==
(en) GAZ-M20 Pobeda – kategori av bilder, video eller lyd på Commons
Filosofiåret 1467

Filosofiåret 1467 er en oversikt over hendelser, utgivelser og personer med tilknytning til filosofi i 1467.


== Fødsler ==
John Mair, skotsk filosof (død 1550)
ca. 1467 – Desiderius Erasmus, nederlandsk augustinerkorherre, teolog, 1500-tallets mest betydningsfulle humanist, og en glitrende latinist (død 1536)


== Referanser ==
Parrita

Parrita er en by og administrasjonssentrum i kantonen Parrita i provinsen Puntarenas, ved stillehavskysten vest i Costa Rica. Byen ligger et par kilometer fra kysten, langs elva Parrita. Den er delt inn i to bydeler: Julieta og Pueblo Nuevo.Området hvor byen ligger i var opprinnelig befolka av urfolket quepoa. Parrita fikk bystatus 5. juli 1971.


== Referanser ==
Jay Rodriguez

Jay Enrique Rodriguez (født 29. juli 1989) er en engelsk fotballspiller som spiller for Burnley FC.Som et produkt av Burnley's ungdomsakademi, ble Rodriguez tatt opp i klubbens A-lagstropp under 2006/07-sesongen. Etter 105 kamper og 31 mål for Burnley, samt to korte utlån til henholdsvis Stirling Albion og Barnsley, signerte Rodriguez i 2012 for den nyopprykkede Premier League-klubben Southampton.
Han har representert England ved én anledning og har også én kamp for Englands U21-landslag.


== Referanser ==


== Eksterne lenker ==
(en) Jay Rodriguez – Transfermarkt 
(en) Jay Rodriguez – national-football-teams.com 
(en) Jay Rodriguez – WorldFootball.net 
(en) Jay Rodriguez – Soccerbase.com 
(en) Jay Rodriguez – FootballDatabase.eu 
(en) Jay Rodriguez – Soccerway 
(en) Jay Rodriguez – EU-Football.info 
(en) Jay Rodriguez – FBref 
(es) Jay Rodriguez – as.com
Håløygætten

Håløygætten var en norsk herskerslekt med opphav i Hålogaland. Deres historie er beskrevet i mytiske dikt fra 900-tallet, først og fremst i Håløygjatal, Øyvind Skaldespillers hyldningsdikt til Håkon jarl. Ladejarlene som hersket i Trøndelag og Nord-Norge fra slutten av 800-tallet stammet fra håløygætten.


== Navnet håløyg ==
Det er gjort flere forsøk på å forklare opphavet til navnet håløyger (norrønt: háleygir) og Hålogaland. Det knyttes til myten omkring kong Hølgi og hans datter eller hustru Torgerd Hølgebrud. Andre forklaringer på ordet knyttes til den mytiske Logi, sønn av Fornjot. Historikeren Jordanes nevner i sin saga om goterne fra rundt år 551 et folkeslag han kaller adogit som bor i et land hvor det er dagslys i 40 dager og netter midt på sommeren. Adogit hevdes å være avledet av ordet håløyg.


== Håløygjatal ==
Håløygjatal ble sannsynligvis diktet rett etter 986 og er bare bevart i enkelte fragmenter. Hovedideen har vært å skape en historisk forankring for ladejarlene ved å vise at de nedstammet fra gudene og hadde lik rett til den norske tronen som Harald Hårfagre og hans etterkommere av ynglingeætten. Ynglingene hadde diktet Ynglingatal av Tjodolv den kvinværske som regnet opp Harald Hårfagres (eller rettere sagt hans søskenbarn Ragnvald Heidumhæres) forfedre i 27 generasjoner tilbake til guden Frøy og hans avkom, den mytiske Fjolne. Håløygjatal skrevet på samme måte og antas også å ha inneholdt 25-27 generasjoner tilbake til Odin og gudinnen Skades avkom Sæming. Snorre refererer også til Håkon jarl som «Tys ætling».


== Ågrip ==
Om forfedrene til Håkon jarl forteller Ågrip at han stammet fra kong Herse i Namdalen. Denne kong Herse sørget slik over tapet av sin hustru Vigda at han ønsket å ta livet av seg. Men han kunne ikke gjøre dette som konge fordi det aldri hadde skjedd før at en konge tok sitt eget liv. Han gikk derfor opp på en haug og veltet seg ned fra kongsnavnet og tok jarletittel. Som jarl gikk han bort og hengte seg, og hans etterkommere tok alltid siden jarlenavn.


== Håløygjarlene ==
Det er lite pålitelig kildemateriale om de tidlige håløygjarlene. Det er antatt at det er nordnorske stormenn som etter hvert har flyttet sørover til Namdalen og det er navngitt to jarler i Namdalen – Herlaug og Rollaug. Den første jarlen av denne ætten som bosatte seg i Trøndelag var sannsynligvis Grjotgard Herlaugsson, far til Håkon Grjotgardsson som var den første som brukte tittelen ladejarl.


== Ladejarlene ==

De historisk sikre ladejarlene er navngitt i fem generasjoner fra slutten av 800-tallet: 

Håkon Grjotgardsson, sønn av Grjotgard Herlaugsson
Sigurd Håkonsson, sønn av Håkon Grjotgardsson
Grjotgard Håkonsson, sønn av Håkon Grjotgardsson
Håkon Sigurdsson, sønn av Sigurd Håkonsson
Eirik Håkonsson, sønn av Håkon Sigurdsson
Svein Håkonsson, sønn av Håkon Sigurdsson
Håkon Eiriksson, sønn av Eirik Håkonsson


== Referanser ==
Monarkens ansvarsfrihet

Monarkens ansvarsfrihet er et sentralt punkt i monarkiske statsforfatninger.


== Land med monarkisk ansvarsfrihet ==


=== Belgia ===
Belgias grunnlov § 88, lovfester kongens ansvarsfrihet: «Kongens person er uangripelig; hans ministre er ansvarlige»


=== Canada ===
I Canada er ansvarsfriheten en del av lovverk arvet fra det britiske imperiet. Den har dog i senere tid blitt regulert gjennom ulike reformer og tolkninger til det punktet at den nå så å si ikke lenger eksisterer.


=== Danmark ===
Den danske grunnlovens paragraf 13 sier «Kongen er ansvarsfri; hans person er fredhellig. Ministrene er ansvarlige for regeringens førelse; deres ansvarlighed bestemmes nærmere ved lov.».


=== Malaysia ===
Frem til 1993 var det grunnlovsfestet monarkisk ansvarsfrihet i Malaysia. Denne ble opphevet i 1993.


=== Norge ===
I Norge er monarkens ansvarsfrihet nedfelt i Grunnloven § 5.

Kongens person kan ikke lastes eller anklages. Ansvarligheten påligger hans råd.

Loven slår fast at kongen ikke kan strafferettslig påtales, eller stilles til last i erstatningskrav.
Ansvaret faller i stedet på regjeringen og statsrådene. Loven tilsier ikke at kongen står over loven, men at han ikke kan straffes om overtredelser skulle skje. Loven er likevel ikke til hinder for at kongen selv kan velge å ta på seg rettslig ansvar.
Det ble i 2003 fremmet forslag om å avskaffe loven. Kontroll- og konstitusjonskomiteen vurderte forslaget, og ga sitt svar 29. april 2008. Forslaget ble ikke bifalt.


=== Spania ===
Spanias grunnlov, andre del, paragraf 56 tredje ledd sier, «Kongens person er uangripelig, og skal ikke holdes til ansvar.»


=== Storbritannia ===
I Storbritannia strakte monarkisk ansvarsfrihet seg til det punktet at alle i «kronens tjeneste» ikke kunne holdes ansvarlig, noe som senere ble regulert bort. I dag er det kun monarken som har immunitet mot straffeforfølgelse.


=== Sverige ===
I Sveriges grunnlov, § 8 står det «Kongen kan ikke anklages for hans handlinger. Heller ikke kan en regent anklages for sine handlinger som statsleder.»


== Referanser ==
John Gullichsen

John Gullichsen (født 1793 (døpt 22. juni 1793) i Borge i Østfold, død 18. juli 1840 i Skien) var cand.jur. fra 1813. Han ble fullmektig hos byfogden i Fredrikstad, kanselliråd Andreas Michael Heiberg. Da Heiberg var på Eidsvold i 1814, var Gullichsen konstituert byfogd, 21 år gammel. Fra 1824 var han underrettsprokurator i Bratsberg og bosatt i Skien. Gullichsen var gift med Alette Schioldborg. Deres datter Sophie var gift med trelasthandler og skipsreder Jacob Krog Borch i Drammen.I 1836 ble Gullichsen valgt til stortingsrepresentant for Skien og Porsgrunn etter at han alt i 1827 hadde vært suppleant. I den perioden han var på Stortinget, var han i militærkomiteen.


== Referanser ==


== Eksterne lenker ==
(no) John Gullichsen hos Norsk senter for forskningsdata
San Ignacio (Acosta)

San Ignacio er en by og administrasjonssentrum i kantonen Acosta i provinsen San José i Costa Rica. Distriktet San Ignacio hadde 9 016 innbyggere i 2011, og har et areal på 23,19 km².


== Referanser ==
Alajuelita

Alajuelita er en by og administrasjonssentrum i kantonen Alajuelita i provinsen San José i Costa Rica. Distriktet Alajuelita hadde 11 988 innbyggere i 2011, og har et areal på 1,30 km². Alajuelita befinner seg like sør for landets hovedstad San José og utgjør en del av dennes storbyområde.


== Referanser ==
Aserrí

Aserrí er en by og administrasjonssentrum i kantonen Aserrí i provinsen San José i Costa Rica. Distriktet Aserrí hadde 28 191 innbyggere i 2011, og har et areal på 15,09 km².
Aserrí befinner seg i fjella sør for landets hovedstad San José. Distrikta Aserrí og Salitrillos er de eneste i kantonen Aserrí som utgjør en del av San Josés storbyområde.


== Referanser ==
Tone W. Trøen

Tone Wilhelmsen Trøen (født 23. februar 1966) er en norsk politiker (H). Hun ble valgt inn på Stortinget fra Akershus i 2013 og var Norges andre kvinnelige stortingspresident, fra 15. mars 2018 til 9. oktober 2021.


== Bakgrunn ==
Hun var i perioden 2013–2017 medlem av Stortingets helse- og omsorgskomité. Fra oktober 2017 ledet hun Stortingets familie- og kulturkomité og hadde vervet som Høyres parlamentariske nestleder til hun overtok som stortingspresident etter Olemic Thommessen. Det ble avgitt totalt 154 stemmer, 152 for henne og 2 blanke stemmer. Trøen er den andre kvinnen til å innta posisjonen, som formelt er den høyest rangerte etter kongen. Den første var Kirsti Kolle Grøndahl (A).
Trøen er oppvokst i Nes i Akershus. Bosatt i Eidsvoll. Hun er gift og har tre barn. Hun har lang erfaring som Høyre-politiker i Nes og i Eidsvoll samt på fylkesnivå i Akershus. Hun har også vært rådgiver for Høyres stortingsgruppe i barne-, familie- og kulturkomiteen (2005). Før valget i 2013 var hun partiets rådgiver i helsepolitiske spørsmål.Trøen er utdanna sykepleier. Hun har over 20 års erfaring fra privat næringsliv, med administrasjon- og HR-arbeid innen bransjene kjøpesenterforvaltning, revisjon, hotell og kulturbasert næringsliv. Hun har vært styremedlem i Romerike Krisesenter, styreleder i Akershus Reiselivsråd, styreleder i Eidsvold Turn fotball og styremedlem i a/s Eidsvold Blad.


== Stortingsarbeid ==
2021–2025: Leder av Helse- og omsorgskomiteen
2018–2021: Leder av Stortingets presidentskap (Stortingspresident)
2018–2021: Medlem av Den utvidede utenriks- og forsvarskomiteen og leder av valgkomiteen
2017–2018: Leder av Familie- og kulturkomiteen
2013–2017: Medlem av Helse- og omsorgskomiteenI januar 2018 ble Trøen parlamentarisk nestleder i Høyres stortingsgruppe etter at Nikolai Astrup gikk i regjering som utviklingsminister. Det varte imidlertid ikke lenge, ettersom Trøen ble valgt til stortingspresident etter at Olemic Thommessen gikk av etter byggeskandalen på Stortinget. Grunnen til det var at regjeringens samarbeidsparti KrF trakk støtten til Thomessen etter milliardoverskridelsene i ombyggingen av Stortinget.


== Referanser ==


== Eksterne lenker ==
(en) Tone Wilhelmsen Trøen – kategori av bilder, video eller lyd på Commons 
(no) Tone W. Trøen hos Stortinget 
(no) Tone W. Trøen hos Norsk senter for forskningsdata
Ulva (alger)

Ulva er en algeslekt blant grønnalgene. Flere arter finnes langs hele kysten, og noen av dem er gode å spise.


== Taksonomi ==
Divisjon grønnalger (Chlorophyta) – 500 slekter, 16 000 arter
Klasse Ulvophyceae
Orden Ulvales
Familie Ulvaceae
Ulva med 11 norske arter:buskgrønske, Ulva clathrata ((Roth) C. Agardh, 1811)
greinet tarmgrønske, Ulva compressa (Linnaeus, 1753)
Ulva flexuosa (Wulfen, 1803)
tarmgrønske, Ulva intestinalis (Linnaeus, 1753)
Ulva kylinii ((Bliding) Hayden, Blomster, Maggs, P.C. Silva, M.J. Stanhope & J.R. Waaland, 2003)
havsalat, Ulva lactuca (Linnaeus, 1753)
rysjegrønske, Ulva linza (Linnaeus, 1753)
Ulva pertusa (Ikke funnet i Norge, men er en dørstokkart)
Ulva prolifera (O.F. Müller, 1778)
Ulva rigida (C.Agardh, 1823)
Ulva rotundata (Bliding, 1968)
Ulva torta ((Mertens) Trevisan, 1841)


== Referanser ==


== Eksterne lenker ==
(en) Ulva – oversikt og omtale av artene i WORMS-databasen 
(en) Ulva i Encyclopedia of Life 
(en) Ulva i Global Biodiversity Information Facility 
(no) Ulva hos Artsdatabanken 
(sv) Ulva hos Dyntaxa 
(en) Ulva hos ITIS 
(en) Ulva hos NCBI 
(en) Ulva hos Tropicos 
(en) Kategori:Ulva (genus) – bilder, video eller lyd på Wikimedia Commons 
(en) Ulva (genus) – galleri av bilder, video eller lyd på Wikimedia Commons 
Ulva – detaljert informasjon på Wikispecies
Bente Stein Mathisen

Bente Stein Mathisen (født 1. februar 1956) er en norsk politiker som representerer Høyre. Hun var første vararepresentant til Stortinget for Akershus i perioden 2009-2013. I perioden 2013-2017 var hun innvalgt stortingsrepresentant og medlem av arbeids- og sosialkomiteen og av Stortingets delegasjon til Nordisk råd. 2017–2021 møtte hun fast på Stortinget som vara for statsråd Jan Tore Sanner, og var medlem av Stortingets kontroll- og konstitusjonskomite.Mathisen har lang politisk erfaring fra Høyre i Asker og Akershus.Mathisen er oppvokst i Eidanger (nå Porsgrunn kommune). Hun er datter av lokalpolitikeren Arnfinn Johannes Stein fra Kristelig Folkeparti. Hun er utdanna sjukepleier og jobber utenom politikken som leder i Avdeling psykisk helse i Asker kommune.


== Stortingskomiteer ==
2013–2017 medlem i Arbeids- og sosialkomiteen
2017–2021 medlem i Kontroll- og konsitutsjonskomiteen


== Referanser ==


== Eksterne lenker ==
(en) Bente Stein Mathisen – kategori av bilder, video eller lyd på Commons 
(no) Bente Stein Mathisen hos Stortinget 
(no) Bente Stein Mathisen hos Norsk senter for forskningsdata
Arkologi

Arkologi (engelsk: arcology) er en arkitekturteoretisk retning utviklet av den italiensk-amerikanske arkitekten Paolo Soleri i 1969. Selve ordet arkologi er et teleskopord sammensatt av arkitektur og økologi. Soleri hadde radikale ideer om kompakt boligbygging. Han slo seg ned i Arizona i 1949, og ørkenområdene påvirket hans tenkning omkring arkitektur. Han utviklet ideer om vertikal arkitektur, om bosetningsmønstre som besto av gigantiske, vertikale sentre som skulle huse millioner av mennesker. Dette var, i hans øyne mer miljøvennlig enn byer som vokste og spredte seg ut på bakken. Allerede i 1959 designet han Mesa City, et prosjekt for en by som kunne huse to millioner mennesker. Senere laget han et forslag til en serie store urbane sentre basert på arkologiske ideer.


== Referanser ==


== Eksterne lenker ==
Flere arkologi-lenker på arcology.com Besøkt 25. januar 2019
Offisielt nettsted for Arcosanti Besøkt 25. januar 2019
La Cruz (Costa Rica)

La Cruz er en by og administrasjonssentrum i kantonen La Cruz i provinsen Guanacaste i Costa Rica. Distriktet La Cruz hadde 9 195 innbyggere i 2011. Den befinner seg helt nordvest i landet, nær grensa til Nicaragua.


== Referanser ==
Carmona (Costa Rica)

Carmona er en landsby og administrasjonssentrum i kantonen Nandayure i provinsen Guanacaste i Costa Rica. Distriktet Carmona hadde 2 486 innbyggere i 2011.


== Referanser ==
Per Thee Nævdal

Per Thee Nævdal (født 20. mai 1919 i Bergen, død 18. februar 2000 i Frankrike) var en norsk diplomat og ambassadør.Han var sønn av jordskiftedommer Bernt Danielsen Nævdal (1894–) og Arbella Pettersen, og gift 1944 med Eva Agnes Marianne Lilienberg (1913–). Etter en utdannelse i handelsfaget begynte han for Utenriksdepartementet i 1942. Forsvarets høgskoles normalkurs tok han i 1961. Han ga seg i 1987.


== Posteringer ==
1942–1946 jobb for UD
1946 sekretær ved legasjonen i Stockholm, attaché fra 1947
1949 sekretær UD
1951 legasjonssekretær ved legasjonen i Madrid
1954 ambassadesekretær ved Norges faste delegasjon til De forente nasjoner i New York City, fungerende ambassaderåd i 1959
1960 byråsjef i UD
1961–1962 Forsvarets høgskoles normalkurs
1962 bestyrer ved Militærmisjonen i Berlin
1962 konsul ved generalkonsulatet i New York City
1964 ambassaderåd ved Norges ambassade i Roma
1969 ambassadør ved Norges ambassade i Abidjan på Elfenbenskysten, sideakkreditert til Conakry, Monrovia, Niamey fra 1970 og Dakar fra 1971.
1975 sendemann til Norges ambassade i Dar-es-Salaam i Tanzania, nyopprettet ambassade der. Sideakkreditert til Gaborone, Lusaka og Maputo.
1978 ambassadør ved Norges ambassade i Ankara i Tyrkia, sideakkreditert til Bagdad
1982 ambassadør ved Norges ambassade i Budapest i Ungarn


== Utmerkelser ==
Stk. Lib. O., Den afrikanske frigjøringsorden fra Liberia
K. It. Rep. O., Republikken Italias fortjenstorden
K. Pav. St. Gr. O., Sankt Gregor den stores orden fra Vatikanstaten
K. Sp. I. C. (siv.), Isabella den katolskes orden fra Spania
R. S. V. O., Vasaordenen fra Sverige
Am. L. o. M., Legion of Merit fra USA
FN UNEF-med. FNs fredsbevarende styrker


== Referanser ==
Finanskomiteen (USAs senat)

Finanskomiteen (engelsk: United States Senate Committee on Finance) er en fast komité i USAs senat. Komiteens saksområde omfatter skatt og andre føderale inntekter, tollsaker, sosialforsikring (Medicare og Medicaid) og helseprogrammer finansiert av en særlig skatt eller fond, handelsavtaler og befordring av avgiftsbelagte varer. Den regnes som en av de mektigste komiteene i Kongressen.
Finanskomiteen er en av de opprinnelige komiteene i Senatet og ble opprettet 11. desember 1815 som en særlig komité for å håndtere økonomiske tiltak etter 1812-krigen. Den fikk status som fast komité 10. desember 1816, med jurisdiksjon over tariffer, skatter, bankvirksomhet, valuta og bevilgninger. Med denne myndigheten spilte komiteen en innflytelsesrik rolle i periodens største debatter. Den spilte også en sentral rolle i opprettelsen av Innenriksdepartementet i 1849. Under William Pitt Fessendens formannskap hadde komiteen en avgjørende rolle i Den amerikanske borgerkrigen, ved å beslutte alle bevilgninger til krigen samt sørge for tilstrekkelige midler til å finansiere krigen gjennom tariffer og landets første inntektsskatt.


== Eksterne lenker ==
USAs senats finanskomité
Torlaug

Torlaug er et sjeldent norsk kvinnenavn og mannsnavn med norrøn opprinnelse. Navnet har norsk navnedag 27. november.


== Etymologi ==
Kvinnenavnet Torlaug har opprinnelse i norrøne Þorlaug, som var en variant av Þórlaug. Navnet er dannet av norrøne þórr, «torden», og urgermanske *-lauʒ-, «dedikert, lovet». Thorlög' og Torlög var gammelsvenske former av navnet.
Mannsnavnet Torlaug har opprinnelse i norrøne ÞórlaugR som er en norrøn maskulin form av kvinnenavnet Þórlaug.


== Utbredelse ==
Tabellen nedenfor gir en detaljert oversikt over populariteten til kvinnenavnet Torlaug og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Torlaug Løkensgard Hoel, norsk pedagogikkprofessor og fagbokforfatter
Torlaug Karlsen, grunnlegger av Kato Air.


== Referanser ==


== Eksterne lenker ==
(en) Behind the Name: Torlaug
(en) Think Baby Names: Torlaug
Edmund Rubbra

Edmund Rubbra (født 23. mai 1901 i Northampton, død 14. februar 1986 i Gerrards Cross, Buckinghamshire) var en britisk pianist og komponist, som særlig er kjent for sine elleve symfonier.


== Liv og verker ==
Rubbra, som kom fra enkle kår, viste tidlig musikalske evner og mottok undervisning i pianospill fra han var 8 år. Han sluttet på skolen 14 år gammel og arbeidet senere som kontoransatt ved en jernbanestasjon. Som 17-åring arrangerte han en konsert i Northampton, der han fremførte verker av Cyril Scott, som deretter mottok ham som elev. Etter studier ved University of Reading og Royal College of Music livnærte han seg ved å undervise, akkompagnere og skrive om musikk. På denne tiden knyttet han vennskap med den jevnaldrende komponisten Gerald Finzi. Fra 1947 til 1968 underviste Rubbra ved Worcester College, University of Oxford. Fra 1961 til 1974 var han dessuten professor i komposisjon ved Guildhall School of Music and Drama.
Rubbras produksjon som komponist omfatter 164 verker med opustall. Foruten symfonier og strykekvartetter komponerte han messer og annen katolsk kirkemusikk. Musikken hans er tonal og påvirket av engelsk renessansemusikk. De elleve symfoniene ble spilt inn på CD av Richard Hickox etter Rubbras død.


== Referanser ==


== Kilder ==
Lewis Foreman (red.), Edmund Rubbra, Composer: Essays (Rickmansworth: Triad Press, 1977).
Ralph Scott Grover, The Music of Edmund Rubbra (Aldershot: Scolar Press: 1993).